
Motiv–/temastudium
Jødene i norsk litteratur
Kort om emnet:
Emnet tar for seg et utvalg tekster som belyser ulike fremstillinger av jødene i norsk og nordisk litteratur. Det dreier seg om en nasjonal minoritet som var utestengt på prinsipielt grunnlag fra Norge i perioden 1814 til 1851 og som gjennom historien har blitt gjenstand for en rekke stereotype fremstillinger. Denne utleveringen av jødene kulminerte i deportasjonen og tilintetgjørelsen under andre verdenskrig. Kurset tar for seg fremveksten av antisemittismen i norsk litteratur, men legger også betydelig vekt på jødenes egne fortellinger. Kurset gir anledning til å studere og revurdere kanoniserte forfatterskap som Holberg, Wergeland og Hamsun samt lese nyere sakprosa og fiksjonslitteratur om jødenes forhold til Norge – på godt og ondt. 
Pensum har et omfang på 6–8 verk og et fagpensum på vel 300 sider.

